stanford-oval/wikipedia huggingface dataset:
Vinnin kunta

| Vinnin kunta (Vinni vald) |
| --- | --- |
 lippu:  vaakuna
 Vinni sijaitsee Pohjois-Virossa.
 Koordinaatit: 59°12′N, 26°38′E 
Valtio:   Viro
Maakunta:  Länsi-Virumaa
Laekveren ja Rägaveren liittyminen Vinniin:  25.10.2017
Hallinto:  
 – Hallinnon tyyppi:  kunta  (vir. vald)
Pinta-ala:  
 – Kokonaispinta-ala:  1 012,94 km²
Väkiluku (1.1.2018):  6 919
 – Väestötiheys:  7 as./km²
 
 vinnivald.ee 
Infobox OKVirheellinen NIMI-arvo: 
Vinnin kunta sijaitsee Pohjois-Virossa Länsi-Virumaan maakunnassa Rakveren kaupungin kaakkoispuolella.
Sijainti

Kunta rajoittuu pohjoisessa Rakveren kaupunkiin, Rakveren kuntaan ja Viru-Nigulan kuntaan, idässä Lüganuseen ja Alutaguseen, etelässä Mustveehen ja Jõgevaan sekä lännessä Väike-Maarjaan ja Tapaan.
Hallinto

Vuoden 2017 kuntauudistuksessa Laekveren ja Rägaveren kunnat liitettiin Vinniin 25. lokakuuta 2017. Vinnissä on 6 919 asukasta (1.1.2018).
Vinni koostuu Laekveren, Pajustin, Roelan, Tudun, Vinnin ja Viru-Jaagupin pienkauppaloista (alevik) ja 70 kylästä (küla). Kunnan hallinnollinen keskus on Pajustin pienkauppala.
Aiheesta muualla

Kuvia tai muita tiedostoja aiheesta Vinnin kunta Wikimedia Commonsissa
Kuvia tai muita tiedostoja aiheesta Laekvere Wikimedia Commonsissa
Kuvia tai muita tiedostoja aiheesta Rägavere Wikimedia Commonsissa
Vladimir Kuznetsov (keihäänheittäjä)

| Mitalit | Mitalit | Mitalit |  |
| --- | --- | --- | --- |
|  Vladimir Kuznetsov vuonna 1964. |  Vladimir Kuznetsov vuonna 1964. |  Vladimir Kuznetsov vuonna 1964. |  |
Maa:   Neuvostoliitto
Miesten yleisurheilu
| EM-kilpailut  | EM-kilpailut  | EM-kilpailut  |  |
|  Hopeaa | Bern 1954 | Keihäänheitto |  |
Vladimir Dmitrijevitš Kuznetsov (ven. Владимир Дмитриевич Кузнецов; 2. huhtikuuta 1931 Leningrad – 29. elokuuta 1986) oli neuvostoliittolainen yleisurheilija, joka kilpaili keihäänheitossa. Hän voitti hopeaa Bernin EM-kisoissa 1954 tuloksella 74,61 metriä. Kuznetsov osallistui olympialaisiin vuosina 1952–1964 ja sijoittui parhaimmillaan kuudenneksi. Tämä tapahtui Helsingissä 1952 tuloksella 70,37.
Ennätykset

Keihäänheitto: 85,64 m (Bakussa 1962)
Vladimir Laiming

| Vladimir von Laiming |
| --- | --- |
 Vladimir von Laiming kuvattuna vuonna 1905.
Henkilötiedot
Syntynyt: 19. heinäkuuta 1854
Kuollut: 1920
Sotilashenkilö
Palvelusmaa(t):  Venäjän keisarikunta
Palvelusvuodet:  1871–1916
Komentajuudet:  Osowiecin linnoitus, Suomenlinna, Brestin linnoitus
Taistelut ja sodat:  Turkin sota, ensimmäinen maailmansota
Sotilasarvo:  kenraali
Vladimir Aleksandrovitš von Laiming (ven. Владимир Александрович Лайминг, 19. heinäkuuta (J: 7. heinäkuuta) 1854 – 1920) oli venäläinen tykistönkenraali, joka vuosina 1905–1913 toimi Suomenlinnan eli silloisen Viaporin merilinnoituksen komentajana. Hän oli sen päällikkönä myös heinä–elokuun vaihteessa 1906 tapahtuneen Viaporin kapinan aikana.
Sotilasura

Laiming kuului Pihkovan alueelta kotoisin olleeseen aateliseen upseerisukuun, joka alkujaan oli Latviasta. Hänen isänsä oli majuri A. I. Laiming ja veli jalkaväenkenraali P. A. Laiming. Valmistuttuaan toisesta Konstantinovskin sotaopistosta Pietarista vuonna 1871, Laiming osallistui Turkin sotaan 1877–1878 ja palveli sen jälkeen Varsovassa vuoteen 1901 saakka. Hän toimi vuosina 1901–1905 Osowiecin linnoituksen päällikkönä. Hän yleni vuonna 1903 tykistön kenraalimajuriksi. Marraskuussa 1905 Laiming nimitettiin Viaporin merilinnoituksen vt. komentajaksi ja joulukuussa vakinaiseksi komentajaksi. Viaporin kapinan on sanottu saaneen osin alkunsa Laimingin päätöksestä peruuttaa edeltäjänsä Nestor Kaigorodovin hieman ennen erottamistaan miehistölle lupaamat parannukset. Laiming tukahdutti kapinan yhdessä Viaporin jalkaväen komentajan eversti Rajevskin kanssa. Vuosina 1913–1915 Laiming toimi Brestin linnoituksen päällikkönä. Tykistökenraaliksi Laiming ylennettiin 1914.
Virginian yliopisto

| Virginian yliopisto |
| --- | --- |
  

Perustettu:  1819
Tyyppi:  julkinen
Säätiön varat:  4,79 miljardia Yhdysvaltain dollaria
Rehtori:  James E. Ryan
Henkilökunta:  2 102
Opiskelijoita:  16 736 (2015)
Jatko-opiskelijoita:  2 515
Sijainti:  Charlottesville, Virginia  Yhdysvallat (38°2′4.5″N, 78°30′15″W)
Kampus:  World Heritage Site
Yhteistyö:  Association of American Universities, Association of Public and Land-grant Universities
Sivusto:  virginia.edu
Virginian yliopisto (engl. University of Virginia, lyh. UVA tai U.Va.) on julkinen tutkimusyliopisto Yhdysvalloissa. Se sijaitsee Charlottesvillessä Virginiassa, ja sen perusti Thomas Jefferson vuonna 1819.
Vuonna 2016 U.S. News & World Report -⁠lehden rankingissä Virginian yliopisto sijoitettiin 24. tilalle parhaiden yhdysvaltalaisyliopistojen joukossa. Lukuvuoden opiskelu maksaa Virginian asukkaille noin 16 000 dollaria ja muille noin 45 000 dollaria vuodessa.
Virginian yliopiston nykyisiä graduate-tason tutkintoaloja ovat liiketalous, kasvatustiede, insinööritieteet, oikeustiede ja lääketiede.
Yliopiston tunnetuihin alumneihin kuuluvat senaattori Edward Kennedy ja journalisti Katie Couric. Kirjailija Edgar Allan Poe sai aikoinaan eropassit yliopistosta hävittyään opiskelurahansa uhkapelissä, mutta hänen asuntolahuoneensa on museoitu.
Vijayanagara
Aiheesta muualla

Our Karnataka (Arkistoitu – Internet Archive)
Urdang Academy

| Urdang Academy |
| --- | --- |
Perustettu:  1970
Sijainti:  Lontoo,  Englanti (51.527°N, 0.1081°W)
Osoite:  The Old Finsbury Town Hall, Rosebery Avenue, Lontoo
Sivusto:  https://theurdang.london
Urdang Academy, tunnettu yleisesti nimellä Urdang, on itsenäinen esittävien taiteiden akatemia, joka sijaitsee Islingtonissa Lontoossa. Akatemia tarjoaa tanssin ja musikaaliteatterin ammattikoulutusta yli 16-vuotiaille.
Akatemia on The Council for Dance Education and Training-yhdistyksen alainen ja tarjoaa Qualifications and Curriculum Authorityn akreditoimia tutkintoja, joita validoivat Birminghamin yliopisto ja Trinity College, London. The Office for Standards in Education, Children’s Services and Skills (Ofsted), Ison-Britannian koulujen arviointiin ja luokitteluun erikoistunut yksikkö antoi akatemialle arvosanan "Outstanding" vuonna 2011  ja uudelleen vuonna 2015.  Esittäviin taiteisiin erikoistunut viihdelehti ja verkkosivu The Stage nimitti akatemian yhdeksi parhaimmista paikoista tutkintotason musiikkiteaterin opiskeluun vuonna 2015.  Akatemia sisällytettiin myös School of the Year -listaukseen The Stage 2017 -palkintogaalassa.
Sijainti

Urdang Academy toimi alun perin kirkon salissa Lontoon Golders Greenissä vuoteen 1978 asti, jolloin se muutti Covent Gardeniin. Vanha Finsburyn kaupungintalo Clerkenwellissä, Islingtonissa, on ollut akatemian koti tammikuusta 2007.
Uusin lisäys koulun tiloihin on Urdang 2, uusi moderni rakennus, joka avattiin syyskuussa 2014. Rakennus sijaitsee Angelissa, Islingtonissa.
Historia

Urdang avattiin balettikouluna vuonna 1970. perustaja Leonie Urdang syntyi Kapkaupungissa, Etelä-Afrikassa vuonna 1939 ja opiskeli Kapkaupungin yliopistossa keskittyen erityisesti koreografiaan.  Hän muutti Yhdistyneeseen kuningaskuntaan vuonna 1961.
Urdang vuokrasi tiloja kahdesta kirkon salista balettiopiskelijoiden opettamiseksi.  Myöhemmin akatemia muutti vanhaan varastokouluun Covent Gardenissa, joka muutettiin sitten Urdang Academyksi.
Leonie Urdangin kuoleman jälkeen vuonna 2001 hänen tyttärensä Solange on johtanut akatemian toimintaa. Akatemia on tunnustettu yhdeksi Ison-Britannian hienoimmaksi esittävien taiteiden korkeakouluiksi.
Kurssitarjonta

Urdang Academy tarjoaa tanssi- ja musiikkiteatterin tutkinto- ja diplomikursseja, jotka molemmat johtavat Qualifications and Curriculum Authorityn tunnistamiin tutkintoihin. Akatemia tarjoaa myös täysipäiväisiä, vuoden kestoisia pohjustuskurrseja ja joitakin lyhyempiä kursseja.
Kurssitarjonta > Kokoaikaiset kurssit

Täysipäiväiset tutkinto-ja diplomikurssit:
Kurssitarjonta > Kokoaikaiset kurssit > BA (Hons) in Professional Dance and Musical Theatre

kolmivuotinen, täysipäiväinen tanssin ja musiikkiteatterin tutkintokurssi joka johtaa kandidaatintutkintoon.
Kurssitarjonta > Kokoaikaiset kurssit > Level 6 Diploma in Professional Musical Theatre or Professional Dance

Kolmivuotinen, täysipäiväinen tanssin ja musiikkiteatterin diplomikurssi. Kurssilta valmistuvat saavat Level 6 Trinity Diplominsa joko tanssissa tai musiikkiteatterissa, riippuen opiskelijan suuntautumisesta.
Yli vuoden kestoisilla kursseilla opiskelijat jaetaan ensimmäisen opiskeluvuoden jälkeen kolmeen eri ryhmään opiskelijoiden vahvuusalueiden mukaisesti:
Polku A: Yhtäläinen painotus kaikissa musiikkiteatterin lajeissa (tanssi, laulu, näyttelijäntyö).
Polku C: Painotus näyttelijätyössä ja laulussa.
Polku D: Painotus tanssissa.
Muut täysipäiväiset kurssit:
Kurssitarjonta > Kokoaikaiset kurssit > Foundation Course in Dance and Musical Theatre

Vuoden kestoinen, täysipäiväinen tanssin ja musiikkiteatterin pohjustuskurssi. Valmistaa ammatillisiin korkeakouluopintoihin esittävissä taiteissa.
Kurssitarjonta > Kokoaikaiset kurssit > Access to Vocational Training (AVT) Course

16–18-vuotiaille suunnattu ammatillinen kahden vuoden täysipäiväinen kurssi. Valmistaa opiskelijat korkeamman tason tutkinto- tai dipomikursseihin. Kurssilta valmistuvat saavat OCR-tutkinnon (Level 3 Cambridge Technical Diploma), joka vastaa Isossa-Britanniassa 112 UCAS-pistettä tai kahta A-Levels-tutkintoa.
Kurssitarjonta > Osa-aikaiset kurssit > Urdang Associates

8–17-vuotiaille suunnattu osa-aikainen musiikkiteatterin ja tanssin kurssi. Opetusta järjestetään kaksi kertaa kuukaudessa (2x 7h) ja opiskelijat jaetaan iän mukaan kolmeen ryhmään: Junior Associates (8–10-vuotiaat), Mid Associates (11–14-vuotiaat) ja Senior Associates (15–17-vuotiaat). Jokaisessa ryhmässä opiskelijat saavat valita, haluavatko keskittyä lauluun ja näyttelijäntyöhön, tanssi-ilmaisuun, vai kaikkiin kolmeen.
Kurssitarjonta > Osa-aikaiset kurssit > Pre-Audition Course

14–21-vuotiaille suunnattu esittävien taiteiden koulutusohjelmien koe-esiintymisiin valmistava kurssi. Kurssit ovat intensiivisiä viiden päivän kokonaisuuksia, jotka huipentuvat koe-esiintymisharjoitukseen ammattipaneelin edessä. Kurssi sisältää koe-esiintymistaitojen hiomista kaikilla osa-alueilla: soololaulussa, monologityössä sekä baletti- ja jazztanssissa.
Kurssitarjonta > Osa-aikaiset kurssit > Online Taster Day

Yli 12-vuotiaille suunnattu n. 3,5 h kestoinen online- työpaja. Pyrkii näyttämään, mitä Urdang Academyssa opiskelu käytännössä on.
Kurssitarjonta > Osa-aikaiset kurssit > Summer School

Kesäisin järjestettävä, 10–21-vuotiaille suunnattu intensiivinen viisipäiväinen tanssin ja musikaaliteatterin työpaja. Kurssia opettavat alan ammattilaiset sekä Urdangin kokoaikaisten kurssien opettajat. Viikko huipentuu demoesiintymiseen.
Kurssitarjonta > Osa-aikaiset kurssit > Boys Day / Girls Day

14–21-vuotiaille tarkoitettu päivän kestävä työpaja, jota johtavat alan ammattilaiset. Tarkoitettu kaikentasoisille tanssin ja musiikkiteatterin ystäville. Kurssi on ilmainen, eikä vaadi koe-esiintymistä.[lähde? ]
Akkreditointi

Urdang Academy on tanssi-, draama- ja musiikkiteatterineuvoston akkreditoitu koulu (CDMT), ja Imperial Society of Teachers of Dancing-yhdistyksen (ISTD) hyväksymä tanssikeskus. Akatemian diplomikussin validoi Trinity College, Lontoo  ja tutkintokurssin Birminghamin yliopisto[vanhentunut linkki] .
Pääsyvaatimukset

Akatemiaan pääsee vain koe-esiintymisen kautta. Hakijat osallistuvat koe-esiintymiseen, joka koostuu useasta osasta: Jazz-tanssi, näytttelijäntyöllinen työpaja, baletti, soololaulu, fyysinen arviointi ja haastattelu.
Yli 16-vuotiaat opiskelijat voivat hakeutua diplomi-ja pohjustuskursseille, mutta BA (Hons) -tutkintokurssi vaatii 80 UCAS-pistettä jotka on saatu A-Levels, BTEC:n tai muun vastaavan pätevyyden kautta, jotka suoritetaan yleensä 18-vuotiaana.
Urdang Academy on osa Yhdistyneen kuningaskunnan hallituksen Tanssi- ja Draamapalkintojärjestelmää (Dance and Drama Award Scheme, DADAS), joka myöntää rahoitusta menestyneille opiskelijoille.
Esiintymismahdollisuudet

Ensimmäisen ja toisen vuoden opiskelijat osallistuvat pienempiin talon sisäisiin tuotantoihin sekä näytökseen joka vuoden lopussa. Kolmannen vuoden opiskelijat esiintyvät kolmessa täysimittaisessa tuotannossa: tanssiesityksessä, musikaalissa ja valmistuvien revyyssä. Urdang on aiemmin esiintynyt Bloomsbury Theatren, Shaw Theatren, Hackney Empiren ja The Pleasancenlavoilla.
Link Talent

Akatemian kolmannen vuoden opiskelijoita edustaa akatemian oma toimisto Link Talent, joka tarjoaa opiskelijoille esiintymis- ja työmahdollisuuksia. Opiskelijat ovat päässeet esimerkiksi osaksi Strictly Come Dancing - ja The X Factor -ohjelmia sekä West End -musikaalien koe-esiintymisiin. Link Talent voi edustaa opiskelijoita jopa kuuden kuukauden ajan valmistumisesta, mikä antaa opiskelijoille parhaan mahdollisuuden siirtyä opiskelusta ammattimaailmaan.
Suojelijat

Pippa Ailion MBE
Sean Cheesman
Arlene Phillips CBE
Wayne Sleep OBE
Anthony Van Laast MBE
Brian Friedman
Matt Henry MBE
JaQuel Knight
Merkittäviä alumneja

Urdangista valmistuneet esiintyvät säännöllisesti musikaaleissa West Endissä ja Ison-Britannian kiertueilla sekä tanssimalla esimerkiksi ohjelmissa X Factor ja Strictly Come Dancing. Jotkut ovat myös tehneet koreografioita ja tanssineet pop-laulajien, kuten Beyoncén, Janet Jacksonin, Kylie Minoguen sekä Lady Gagan, ja yhtyeiden, kuten Little Mixin  ja Take Thatin rinnalla. Osa valmistuneista esiintyy myös osana suurten risteilyalusten viihdetoimintaa.
Merkittäviä alumneja ovat:
Alison Carroll
Amber Davies
Victoria Hamilton-Barritt (Olivier-palkinnon ehdokas)
Richard Mylan
Ashlie Walker
Holly Weston
Remi Black
Aiheesta muualla

Urdang Academyn virallinen verkkosivusto
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Urdang Academy
Finsburyn vanha kaupungintalo on ollut akatemian koti vuodesta 2007.
Käännös suomeksi
Venäjän Saimaan laivasto

Saimaan soutulaivasto oli venäläinen laivasto-osasto, joka aloitti toimintansa Lappeenrannassa vuonna 1788 alkaneen Kustaan sodan aikana. Saimaan laivasto oli osa Lappeenrannan venäläistä varuskuntaa. Lappeenranta oli joutunut Venäjän valtaan Turun rauhassa vuonna 1743 ja oli nyt venäläinen varuskuntakaupunki Ruotsin rajan tuntumassa.
Saimaan sotalaivaston tehtävänä oli järjestellä kuljetukset sisäreiteillä, vastata erityisesti maihinnousuoperaatioiden sotajoukkojen kuljettamisesta ja raja-alueen vesistöjen vartioimisesta. Laivaston satama sijaitsi Lappeenrannan Tyysterniemessä.
Laivaston tunnetuimmat alukset olivat tykkijollia, joilla oli yksi tykki, 2–3 mastoa purjeineen ja 18–30 airoa. Vuonna 1795 tuolloinen Saimaan laivastokomentaja Mihail Borisov kertoi, että hänen komennossaan oli 88 alusta. Näistä yhdeksän oli suuria tykkisluuppeja, seitsemän tykkijollia, kuusi maihinnousualusta ja yksi oli salaperäinen "konevoimainen alus Josef".
Saimaan laivasto lakkautettiin Suomen sodan jälkeen. Sen ylläpito oli käynyt tarpeettomaksi, kun Suomen alue liitettiin kokonaisuudessaan osaksi Venäjän keisarikuntaa eikä Ruotsin ja Venäjän raja enää kulkenut Saimaalla.
Aiheesta muualla

Venäjän Saimaan laivasto ja sen toiminta 1780 – 1810 (Arkistoitu – Internet Archive) - Museovirasto
Vastoin kaikkia oddseja

| Vastoin kaikkia oddseja> Squares |
| --- | --- |

Ohjaaja:  Patrick J. Murphy
Käsikirjoittaja:  Mary Ann Saxon
Tuottaja:  Patrick J. Murphy
Säveltäjä:  Don Vincent
Valmistustiedot
Valmistusmaa:  Yhdysvallat
Tuotantoyhtiö:  Plateau International
Ensi-ilta:  1972
Kesto:  92 min
Alkuperäiskieli:  englanti
Aiheesta muualla
IMDb 
Elonet
Infobox OKNimi-testi OK: 
Vastoin kaikkia oddseja (Squares / Riding Tall / Honky Tonk Cowboy) on Patrick J. Murphyn ohjaama yhdysvaltalainen elokuva vuodelta 1972. Siinä maata kiertävä, huonosti menestyvä rodeoratsastaja rakastuu yläluokkaiseen, juuri Vassar Collegesta valmistuneeseen tyttöön.
Rooleissa

| 0 | 1 | 2 |
| --- | --- | --- |
|  Andrew Prine  | … |  Austin Ruth   |
|  Gilmer McCormick  | … |  Chase Lawrence   |
|  Robert Easton  | … |     |
|  Harriet Medin  | … |     |
|  Jack Mather  | … |     |
|  Dean Smith  | … |     |
|  Tom Hennesy  | … |     |
|  Tom Basham  | … |     |
|  William Wintersole  | … |     |
|  Patty Sauers  | … |     |
|  San Christopher  | … |     |
Aiheesta muualla

Vastoin kaikkia oddseja Internet Movie Databasessa (englanniksi)
Suomen Kutomatyöväen Liitto

| Suomen Kutomatyöväen Liitto |
| --- | --- |
Lyhenne:  SKL
Perustettu:  1906
Lakkautettu:  1963
Tyyppi:  ammattiliitto
Toimiala:  kutomoteollisuuden työntekijöiden edunvalvonta
Kotipaikka:  Tampere
Toiminta-alue:  Suomi
Päätöksentekoelin:  liittovaltuusto liittotoimikunta
Kattojärjestö:  SAJ SAK MAL
Jäsenlehti:  Kutomatyöläinen Syöstävä
Infobox OKNimi-testi OK: 
Suomen Kutomatyöväen Liitto (SKL, vuoteen 1952 kutomateollisuustyöväen) oli vuosina 1906–1963 toiminut ammattiliitto. SKL kuului Suomen Ammattijärjestöön vuosina 1908–1929 ja Suomen Ammattiyhdistysten Keskusliittoon 1930–1952.
SKL:n toimisto sijaitsi Tampereella. Liiton ylin päättävä elin oli edustajakokous, joka valitsi liittovaltuuston ja -hallinnon. Liittohallinnon jäsenet valittiin Tampereella toimineiden osastojen keskuudesta. Vuoden 1955 edustajakokous päätti lakkauttaa liittovaltuuston ja korkeimmaksi elimeksi liittokokousten välisenä aikana tuli liittotoimikunta.
Liiton järjestämisalaan kuuluivat kaikki villa-, juutti-, pellava-, karvalanka-, jouhi-, hamppu- ja silkkikutomoissa, sidelanka-, keinovilla-, trasseli-, pitsi-, ikkunaverho-, olkain-, pumpuli-, hihna-, vanu-, niisinauha-, verkko-, trikoo-, sukka-, huopa-, tekosilkki- ja paperitekstiilitehtaissa, valkaisu-, värjäys- ja appreteerauslaitoksissa, köysi- ja nuorapunomoissa sekä karttuunipainoissa työskennelleet. Jäsenten ammattinimikkeitä olivat esimerkiksi karstaaja, kehrääjä, kutoja, parsija ja värjäri.
Liitto julkaisi lehtiä Kutomatyöläinen (1914–1930) ja Syöstävä (1949–1960).
Sopimukset

Työnantajia alalla edusti (vuodesta 1905) Suomen Kutomoteollisuuden Työnantajain Liitto. Ensimmäinen laajempi palkkasopimus työnantajien ja SKL:n välille syntyi vuonna 1940 SAK:n ja työnantajaliittojen niin sanotun tammikuun kihlauksen jälkeen. 13. joulukuuta 1944 liittojen välille syntyi kutomateollisuuden palkkasopimus, joka nosti vain alimpia palkkoja. SKL halusi ensisijaisesti turvata palkkatason tilanteessa, jossa sodan päättymisen pelättiin aiheuttavan työttömyyttä etenkin naisvaltaisilla aloilla. 4. heinäkuuta 1945 hinta- ja palkkaneuvosto päätti kutomatyöntekijöiden sijoittelemisesta palkkaryhmiin siten, että naisten ohjepalkan mukaiset ansiot laskivat ja miesten nousivat. Vuonna 1946 solmittiin alan ensimmäinen työehtosopimus.
Historia > Perustaminen ja alkuvuodet

Suomen kutomotyöläiset harjoittivat ammatillista edunvalvontaa 1850-luvulta lähtien. Ensimmäiset alan omat ammattiyhdistykset perustettiin 1899 Turkuun (kutojattaret) ja Forssaan (värjärit). Valtakunnallinen järjestäytyminen alkoi kuitenkin vasta vuoden 1905 suurlakon jälkeen. Suomen Kutomateollisuustyöväen Liitto päätettiin perustaa kesäkuussa 1906 Tampereella pidetyn tehdastyöväen edustajakokouksen yhteydessä kokoontuneessa kutomatyöläisten kokouksessa. Liitto aloitti varsinaisen toimintansa seuraavan vuoden alusta ja piti ensimmäisen edustajakokouksensa Forssassa 30.3.–1.4.1907. Liittohallinnon kotipaikaksi valittiin alan teollisuuden keskus Tampere. Suomen Ammattijärjestön toimikunta hyväksyi SKL:n keskusjärjestön jäseneksi 9. tammikuuta 1908 pitämässään kokouksessa.
Perustavaan kokoukseen osallistui 36 edustajaa, jotka edustivat 3 610 työläistä. Liittoon kuului vuoden 1908 alussa 1 708 jäsentä, joista naisia oli 1 006. Toisessa edustajakokouksessa 1909 SKL päätti liittyä Kansainväliseen kutomatyöläisten liittoon, kun jäsenmäärä nousee viiteen tuhanteen. Jäsenmäärä lähti kuitenkin laskuun ollen vain 536 vuonna 1911. Vuonna 1913 järjestäytyneitä oli jälleen yli tuhat ja liittoon kuului 19 osastoa.
Sisällissodassa kuoli toistasataa liiton jäsentä ja lähes 400 joutui vankileireille. Liittohallinnon jäsenistä Vihtori Kanto, Ida Vihuri ja Alfred Vuolle saivat elinkautisen rangaistuksen. Omaisuus takavarikoitiin. Toiminta aloitettiin uudestaan marraskuussa 1918.
Vuoden 1906 perustava kokous päätti muodostaa liiton apurahaston, joka ensimmäisessä edustajakokouksessa 1907 jaettiin työttömyys- ja lakkorahastoiksi. Liiton sairaus- ja hautausapukassa aloitti toimintansa vuonna 1919. Työttömyyskassa sai valtionavustusta vuodesta 1922 alkaen.
Historia > Ero SAJ:sta

1920-luvun lopussa SAJ:ta johtaneiden Sosialistiseen työväen ja pienviljelijäin vaalijärjestöön järjestäytyneiden kommunistien ja SKL:ssä enemmistön muodostaneiden sosialidemokraattien välit kiristyivät. Lokakuussa 1929 liittotoimikunta päätti erota keskusjärjestöstä ja asia vahvistettiin helmikuun 1930 liittokokouksessa. SAJ:n linjan kannattajat muodostivat tämän jälkeen kutomatyöväen yhtenäisyyskomitean ja maaliskuussa SAJ teki periaatepäätöksen uuden liiton muodostamisesta komitean pohjalta. Suomen Kehruu- ja Kutomatyöntekijäin Liitto ehti toimia vain hetken ennen kun vasemmistojohtoiset liitot pakotettiin lopettamaan toimintansa loppuvuonna 1930. SKKL ja siihen kuuluneet osastot lakkautettiin tuomioistuimissa 1931. SKL:stä erosi konfliktin seurauksena kahdeksan osastoa, joiden tilalle perustettiin pääosin uudet vastaavat.
SKL ryhtyi erotessaan yhteistoimintaan sosialidemokraattien muodostaman Ammatillisten järjestöjen valtuuskunnan kanssa, ja lokakuussa 1930 liitto oli yksi AJV:n pohjalta muodostetun SAK:n perustajajärjestöistä. Vuoden 1931 lopussa SKL:ään kuului 1 351 jäsentä. SKL lakkautti oman Kutomatyöläinen-lehtensä ja otti vuoden 1931 alusta alkaen äänenkannattajakseen SAK:n Palkkatyöläisen.
SKL osallistui Skandinavian kutomatyöväen liittojen yhteisiin neuvottelukokouksiin vuodesta 1922 alkaen. Pohjoismaisten kutomatyöväen järjestöjen yhteistyöjärjestö avusti SKL:ää työtaisteluissa ja suomalaiset osallistuivat vastaavasti Norjan ja Ruotsin sisarjärjestöjen lakkokustannuksiin. SKL sai yhteistyöjärjestöltä myös edullisia lainoja ja lahjoituksia valistustyöhön. Helmikuun 1930 edustajakokouksessa SKL päätti liittyä Kansainväliseen ammattiyhdistysliittoon (IFTU) kuuluneeseen Kansainväliseen kutomatyöväen liittoon. Jäsenhakemus hyväksyttiin 12. syyskuuta 1930.
Vuonna 1940 SKL:ään kuului 4 198 jäsentä ja 24 osastoa.